Ettepanek: Nõukogu määrus, millega muudetakse nõukogu 20. detsembri 2005. aasta määrust (EÜ) nr 2115/2005, millega kehtestatakse süvalesta varude taastamise kava Loode-Atlandi Kalastusorganisatsiooni raames /* KOM/2009/0127 lõplik - CNS 2009/0041 */





[pic] | EUROOPA ÜHENDUSTE KOMISJON | Brüssel 19.3.2009 KOM(2009) 127 lõplik 2009/0041 (CNS) Ettepanek: NÕUKOGU MÄÄRUS, millega muudetakse nõukogu 20. detsembri 2005. aasta määrust (EÜ) nr 2115/2005, millega kehtestatakse süvalesta varude taastamise kava Loode-Atlandi Kalastusorganisatsiooni raames (komisjoni esitatud) SELETUSKIRI Nõukogu 2. detsembri 2005. aasta määruse (EÜ) nr 2115/2005 eesmärk on rakendada ühenduse õiguses Loode-Atlandi Kalastusorganisatsiooni (NAFO) vastu võetud süvalesta varude taastamise kava. NAFO vaatab varude taastamise kava korrapäraselt läbi. 2007. aastal Portugalis Lissabonis toimunud aastakoosolekul võttis NAFO seoses kõnealuse kavaga vastu mitmeid muudatusi. Võeti vastu järgmised muudatused: - püügiaruannetega seotud meetmete tõhustamine; - täiendavate kontrollimeetmete rakendamine NAFO piirkonda sisenevate ja sealt lahkuvate kalalaevade merel toimuvate kontrollide tõhustamiseks. Need muudatused võeti vastu ühenduse toetusel pärast liikmesriikide, asjaomaste tööstusettevõtete ja valitsusväliste organisatsioonidega peetud läbirääkimisi. Kõnealused meetmed on ühenduse õiguses ajutiselt rakendatud nõukogu 16. jaanuari 2008. aasta määruse (EÜ) nr 40/2008 ja nõukogu 16. jaanuari 2009. aasta määruse (EÜ) nr 43/2009 (millega määratakse 2009. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes) abil. Need muudatused on siduvad ja seepärast tuleks neid ühenduse õiguses rakendada pikema aja jooksul. Käesoleva ettepaneku eesmärk on teha vajalikud muudatused nõukogu määruses (EÜ) nr 2115/2005. Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Ettepanek ei avalda mõju ühenduse eelarvele. Ettepaneku õiguslik alus on EÜ asutamislepingu artikkel 37. Nõukogul palutakse käesolev ettepanek võimalikult kiiresti vastu võtta. 2009/0041 (CNS) Ettepanek: NÕUKOGU MÄÄRUS, millega muudetakse nõukogu 20. detsembri 2005. aasta määrust (EÜ) nr 2115/2005, millega kehtestatakse süvalesta varude taastamise kava Loode-Atlandi Kalastusorganisatsiooni raames EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut,[1] võttes arvesse Euroopa Parlamendi arvamust,[2] ning arvestades järgmist: (1) Nõukogu määrusega (EÜ) nr 2115/2005, millega kehtestatakse süvalesta varude taastamise kava Loode-Atlandi Kalastusorganisatsiooni raames,[3] rakendatakse Loode-Atlandi Kalastusorganisatsiooni (edaspidi „NAFO”) vastu võetud süvalesta varude taastamise kava. (2) 2007. aasta septembris toimunud 29. aastakoosolekul võttis NAFO kõnealuses kavas vastu mitmeid muudatusi. Need muudatused hõlmavad püügiaruannetega seotud meetmete tõhustamist ja täiendavate kontrollimeetmete rakendamist, et tõhustada NAFO reguleerimispiirkonda sisenevate ja sealt lahkuvate kalalaevade merel toimuvaid kontrolle. (3) Seepärast tuleb muuta nõukogu määrust (EÜ) nr 2115/2005, et rakendada varude taastamise kavas tehtud muudatusi. ON VASTU VÕTNUD KÄESOLEVA MÄÄRUSE: Artikkel 1 Nõukogu määrust (EÜ) nr 2115/2005 muudetakse järgmiselt: 1) Lisatakse artikkel 5a: „Artikkel 5aNAFO reguleerimispiirkonda sisenemine 1. Artikli 5 lõikes 1 osutatud kalalaevad võivad siseneda NAFO reguleerimispiirkonda süvalesta püügiks ainult järgmistel juhtudel: 1. laeva pardal on alla 50 tonni ükskõik mis liiki saaki; 2. laevad järgivad lõigetes 2, 3 ja 4 sätestatud korda. 2. Kui kalalaeva pardal on üle 50 tonni või rohkem väljastpoolt NAFO reguleerimispiirkonda püütud saaki, edastatakse NAFO sekretariaadile e-posti või faksiga hiljemalt 72 tundi enne NAFO reguleerimispiirkonda sisenemist järgmised andmed: - pardal hoitava saagi kogus; - laeva kapteni määratud hinnanguline püügi alustamise koht (laius/pikkus); - püügi alustamise kohta saabumise eeldatav aeg. 3. Kui inspekteerimislaev annab pärast lõikes 2 osutatud teate saamist märku kontrollimise kavatsusest, edastab ta kalalaevale selle kontrollpunkti koordinaadid, kus kontroll läbi viiakse. Kontrollpunkt ei tohi asuda kaugemal kui 60 meremiili kapteni määratud hinnangulisest püügi alustamise kohast. 4. Lõikes 2 osutatud kalalaev võib alustada püügitegevust järgmistel juhtudel: 3. laev saab NAFO sekretariaadilt vastava teate; 4. pärast lõike 3 kohaselt läbi viidud kontrolli saadetakse inspekteerimislaevalt teade, et kalalaev võib püüki jätkata; 5. inspekteerimislaev ei ole kontrolli alustanud kolme tunni jooksul alates kalalaeva saabumisest lõike 3 kohaselt määratud kontrollpunkti; 6. kalalaev ei ole NAFO reguleerimispiirkonda sisenemise ajaks saanud NAFO sekretariaadilt ega inspekteerimislaevalt mingit teadet selle kohta, et inspekteerimislaev kavatseb läbi viia lõike 3 kohase kontrolli.” 2) Artiklit 6 muudetakse järgmiselt: 7. Lõike 1 punkt b asendatakse järgmisega: „b) iga viie päeva tagant aruanne süvalesta koguse kohta, sealhulgas aruanne nullpüügi kohta. Aruanne edastatakse esimest korda hiljemalt kümnenda päeva lõpus pärast laeva sisenemist NAFO alapiirkonda 2 ja rajoonidesse 3K, 3L, 3M, 3N, 3O;”. 8. Lõiked 2 ja 3 asendatakse järgmistega: „2. Liikmesriigid edastavad lõikes 1 sätestatud aruanded pärast nende kättesaamist komisjonile. Komisjon edastab lõike 1 punktis b sätestatud aruande viivitamata NAFO sekretariaadile. 3. Kui leitakse, et lõike 2 kohaselt teatatud süvalesta saak on ammendanud 75 % liikmesriigi kvoodist, peavad kaptenid edastama lõike 1 punktis b osutatud aruandeid iga kolme päeva tagant.” Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja [1] ELT C [...], [...], lk […]. [2] ELT C [...], [...], lk […]. [3] ELT L 340, 23.12.2005, lk 3.